Search Terms II - Блогът на Биляна и Петър Събеви
В началото на годината публикувах най-смешните ключови думи за търсене в блога ми. Ако сте пропуснали да ги разгледате и търсите нещо смешно, непременно ги вижте… NSFW!!!
И тъй, новите бисери – от началото на годината досега, сортирани по брой посещения! Оригиналният правопис е запазен.
мг има бал (143) – При това всяка година, мили хора! Не е нужно да го крещите навсякъде, включително и в Google…
любослава русе математическа (128) – Абе че Любослава е готина мацка, така е… Ама 128 души да я търсят с „любослава русе математическа“?!?!
следвай сърцето си (120) – …но не го изпреварвай!
англия, кран, баня (81) – ъъъ… България, самосвал, тоалетна…
песничка за пиш (74) – който пее, зло не пишка!
„бирена диета“ (73) – знам, че бях писал за това, но да отслабнеш с бира е като да се бориш за мир с атомни бомби!
имам златен талон (47) – аз пък имам цветни моливи!
„ще бъде нощ и ще вали“ (37) – в Северна България се очаква западен вятър, за района на София – променлива облачност…
съдбата обича смелите (33) – по последни проучвания 33 смелчаци са били прецакани от съдбата… търсенията им в Google защо аджеба съдбата не ги обича вече били безрезултатни.
ikea солун телефон (31) – Добре, де, щом толкова се интересувате: +30 801 11 22 722
kajimidatikaja секс (22) – Какво да ви кажа, за да ми кажете „секс“, мили 22 обожатели на Надя Колева?
колко бързо пишете (19) – Много. С почти 6 символа в секунда. Много от хората четат по-бавно… А вие защо питате?
разлика програмист информатик (19) – Програмистът казва, че 1+1=2, а информатикът – че 1+1=10.
идеалната жена костенурките нинджа (13) – мили ми фенове на костенурките нинджа, идеалните жени за вас са 4: Леона, Дона, Рафаила и Михаела…
да получиш iffi (11) – Басирам се, че тия 11-те са футболния отбор на Янтра-Габрово.
софтуер „на пешо“ (9) – Както знаете, има три основни направления в софтуерната разработка – Java-базирани приложения, .NET-базирани приложения и приложения, базирани „на Пешо“… Последните ще завладеят света.
тоника колева (7) – Това момиче ще го оженя за Терабайт Събев някой ден.
eeepc шумен (6) – Най-новата разработка на Asus – новият тих EeePC с алуминиево охлаждане, произведено от Алкомет Шумен!
интересни факти за жабите (5) – всъщност само за охлювите съм писал
разгонени тигри (5) – май не само мен са ме будили в пет сутринта! In the Zone B5, the mighty Zone B5, the tiger sleeps tonight…
електрокари скорост 80 км/ч (3) – също така фадроми 90 км/ч, състезателни булдозери 120 км/ч и невероятните турбо-валяци достигащи скорост до 280 км/ч
даскалица прави стриптийз с нож (2) – когато видях това, оглупях тотално! Още повече оглупях, когато потърсих в Google и открих, че това води към поста ми за Прага.
как да даря сперма? (2) – ако си момче, ще ти обясня… ако си момиче… пак ще ти обясня 🙂
колко е висока анджелина джоли? (2) – По-ниска е от Петър Събев… 1,73 м е висока!
миене на балкона (2) – засрамете се! От 234880 посетители за последната година, само двама си мият балконите!
певчески хибрид (2) – може да пее и на бензин, и на електричество!
profesionalni fenovi za kosu (1) – ако някой не е разбрал, търси се професионален сешоар за коса… Питайте Жужа най-добре.
готино момиче (1) – тук. Ама не си го давам.
категорий в blogspot (1) – когато видиш 8 460 000 резултата в Google за „категорий“, нещата са страшни. Лирическо отклонение: Съществителни имена в женски род, които в единствено число завършват на „-ия“, в множествено стават „-ии“, а не „ий“. Например: категории, калории, истории, линии и т. н. Когато думата е в мъжки род и завършва на „й“ в единствено число, за да получите множествено число, трябва да го замените с „и“: трамвай-трамваи, герой-герои, стадий-стадии… За упражнение пробвайте диктовка тип „Методий и Евгений са писали в няколко енциклопедии за съдържанието на калций в техните фекалии при консумации на различни видове филии“
аз сам българче стени криви (1) – после защо падали цените имотите в България!
баба ванга марс независимост (1) – да, наистина няма зависимост между баба Ванга и Марс… мисля!
Българските закони ви стимулират да карате старите си коли…
Пътуването в Румъния
Cosmo-навтика
Размер на дигитални снимки: съответствие между пиксели и сантиметри
Публикувано на 07.11.2008 01.07.2016 Автор ПетърКатегории Без категорияЕтикети 1, 10, 13, 2, 3, 30, 5, 6, 8, blogspot, google, Iffi, IKEA, NSFW, search, terms, The, Zone B5, аз, англия, баба, бал, бензин, бира, бирена, бисери, блога, брой, България, нет
10 мнения за “Search Terms II”
kajimidatikaja каза:
07.11.2008 в 20:34
Уникални попадения имаш 🙂
07.11.2008 в 21:35
Отричам да имам нещо общо с който и да е футболен отбор. Добре де, с габровския, това, че сме от Габрово ама само до там 😉
08.11.2008 в 4:11
Xa-xa-xa-xo-xa-… 😀
Bruce Wayne каза:
08.11.2008 в 13:46
костенурките и баба ванга са страшни 🙂
Marto каза:
08.11.2008 в 20:27
Определено „Search Terms II“ кърти мифки, а се надявам следващия да избие рибата…;) 😀
trx каза:
09.11.2008 в 21:15
Тва Категорий е известен римски складов софтуер бе, не знаеш ли 🙂
11.11.2008 в 16:17
Не бе баба Ванга се е борила за независимостта на Марс!
мравчо каза:
26.11.2008 в 17:27
Това за турбо валяците не е смешно. Новите коли достигащи тази скорост си имат както турбо, така и 4 гумени валяка. Как иначе да вземат завои. 🙂
Новостите в архитектурата и интериора каза:
10.01.2009 в 0:47
Супер уникални попадения!!!Смях се като луда докато ги прочетох. :)) Аз пък се бях натъкнала на “ търси сайт розали точка ком“ :))) малко като заповед на куче „търси“ :)))
Предишна Предишна публикация: Пътуващата библиотека тръгва из България
Следваща Следваща публикация: Разликата между къси светлини и светлини за движение през деня (DRL)